# data[].attributes.attachment_link.title
Kathleen March entra o 23 de setembro na RAG como académica de honra no regreso da institución ao Balneario de Mondariz

# data[].attributes.attachment_link.description
A filóloga estadounidense ingresará o 23 de setembro na institución un século despois da recepción no mesmo espazo de Ramón Cabanillas. A xornada rematará cun concerto de Amancio Prada

# data[].attributes.attachment_link.readable_text
A profesora emérita da USC e académica Margarita Ledo Andión recolleu este venres o VI Premio Luís Porteiro Garea polo seu "incuestionábel compromiso coa lingua e a literatura galega" na Universidade de Santiago de Compostela.

O acto de entrega celebrouse no Paraninfo da Universidade, onde o presidente da Real Academia Galega, Víctor F. Freixanes, destacou o currículo "tan extenso e intenso na súa especialidade" de Ledo Andión.

Ademais, Freixanes puxo en valor o papel de Margarita Ledo como unha muller "das que fai historia e constrúe historia, que non ten volta a atrás, entre outras cousas, grazas ao valor, á 'afouteza' e ao exemplo contaxioso de persoas como ela".

Tras o discurso do presidente da RAG, procedeuse á entrega do premio á galardoada, que iniciou a súa intervención con palabras de Luísa Villalta, autora homenaxeada nas Letras Galegas 2024.

Primeira muller

Así comezou o seu discurso a primeira muller en recoller este premio Porteiro Garea, que lembrou tamén os inicios do seu vínculo coa lingua galega. "Digo sempre que a lingua foi o modo-punki de rebelarme, anos de estudante de xornalismo en Barcelona, 1969 en diante, co que tiña máis a man: escribir poemas, para facelo en galego", explicou.

Para finalizar, Margarita Ledo recitou ante os presentes o poema 'En Pé', de Ramón Cabanillas, dedicado, precisamente, a Luís Porteiro Garea: "E nunha man a fouce e noutra man a oliva, arredor da bandeira azul e branca, arredor da bandeira da Galiza, cantemos o dereito á libre nova vida!".

Pola súa parte, a alcaldesa da capital galega, Goretti Sanmartín, definiu Margarita Ledo como "poeta, académica, directora de cinema ou docente", así como a persoa que vemos en "actividades culturais, directora de Nación" ou "a defensora dos dereitos do audiovisual e do cinema en galego".

"Santiago non sería o mesmo sen Margarita Ledo e o compromiso coa lingua non sería o mesmo sen Margarita Ledo", enunciou a rexedora compostelá.

Antes de que o acto concluíse co 'Gaudeamus igitur', tomou a palabra o reitor, Antonio López, que sinalou que este premio "segue sendo necesario" porque é "a mínima xustiza" que se pode facer para "recoñecer traxectorias de quen estivo comprometida coa lingua e a cultura, mesmo nos momentos en que non era gratis comprometerse coa lingua e a cultura".

O premio

O premio Luís Porteiro Garea leva o nome do profesor da Cátedra de Dereito Civil e membro das Irmandades da Fala que o día 16 de setembro de 1915 pronunciou a primeira lección en galego na Universidade da que se ten constancia.

Con este premio, a USC quere distinguir a iniciativa, o traballo ou a traxectoria daquelas persoas, entidades ou colectivos, tanto actuais como pasadas da institución (alumnado, persoal de administración e servizos ou persoal docente e investigador), que contribuísen á normalización da lingua galega no ámbito da institución.

A través deste galardón, o nome de Margarita Ledo únese ao de figuras tan destacadas na defensa do idioma desde diversas áreas de coñecemento, como é o caso dos profesores Manuel Bermejo, Xosé Antonio Gómez Segade, Antón Costa Rico, Antonio Rigueiro e Xosé Manuel Beiras.

Traxectoria

Margarita Ledo Andión (Castro de Rei, 1951) estudou xornalismo na Escola Oficial de Xornalismo de Barcelona entre 1969 e 1973. Durante os anos 1974 a 1976 foi lectora de galego na Universidade de Letras do Porto. Doutorouse en Ciencias da Información na Universitat Autónoma de Barcelona (UAB) en 1986 e foi profesora da Facultade de Ciencias da Información da UAB de 1983 a 1991. Estivo exiliada en Portugal durante os últimos anos de vida do ditador Francisco Franco.

Xa de volta no país, puxo en marcha a actual Facultade de Ciencias da Comunicación, da que foi a súa primeira decana no período de 1992 a 1996.

Como xornalista, fundou e dirixiu A Nosa Terra. Foi tamén a artífice da revista Escrita, da Asociación de Escritores en Lingua Galega; da revista galega feminista Festa da palabra silenciada e da publicación Europa de lles nacions, do Moviment Nacionalitari Europeu.

Poesía, relatos, novela, ou ensaio integran tamén a traxectoria interdisciplinaria de Ledo, que nas últimas décadas dedica gran parte da súa actividade á dirección cinematográfica pola que foi galardoada con múltiples premios como o Nacional de Cinema e audiovisual, correspondente aos Premios Nacionais da Cultura Galega, outorgados pola Xunta da Galiza (2008); ou o Otero Pedraio (2017) polo conxunto da súa dilatada traxectoria, converténdose novamente na primeira muller galardoada desde os inicios do premio en 1977.

O mesmo aconteceu en 2020, cando a Asociación Española de Investigación da Comunicación (AE-IC) lle rendeu tributo converténdoa na primeira muller, de ámbito estatal, en recibir o recoñecemento a toda unha vida de investigación en comunicación. Desde o ano 2008 tamén forma parte da Real Academia Galega.

# data[].attributes.attachment_link.title
"Un compromiso incuestionábel coa Galiza": Margarita Ledo recibe o premio Porteiro Garea

# data[].attributes.attachment_link.description
O premio Luís Porteiro Garea leva o nome do profesor da Cátedra de Dereito Civil e membro das Irmandades da Fala que o día 16 de setembro de 1915 pronunciou a primeira lección en galego na Universidade da que se ten constancia. Este premio recíbeo este ano por primeira vez na historia unha muller.

# data[].attributes.attachment_link.readable_text
A poeta galega Yolanda Castaño gaña o Premio Nacional de Poesía

A poeta galega Yolanda Castaño gaña o Premio Nacional de Poesía

G24.gal 27/09/2023 14:41 Última actualización 27/09/2023 21:21

A poeta galega Yolanda Castaño foi galardoada hoxe co Premio Nacional de Poesía 2023, dotado con 30.000 euros, pola súa obra 'Materia', unha "poderosa proposta poética na que cada estado da materia exprésase nun ton propio".

Así o considerou o xurado deste galardón que outorga o Ministerio de Cultura e Deporte que valorou tamén esta obra por ter "poemas dunha metafísica doente e orixinal, que apunta tanto á vangarda como á orixe cunha extraordinaria forza evocativa e sensorial".

Así mesmo, o xurado destacou que en 'Materia' Castaño mostra unha poesía "metafórica" que dialoga coa "memoria persoal e colectiva" e que é "directa, radical e feminista".

# data[].attributes.attachment_link.title
A poeta galega Yolanda Castaño gaña o Premio Nacional de Poesía

# data[].attributes.attachment_link.description
A poeta galega Yolanda Castaño gaña o Premio Nacional de Poesía O xurado outorgoulle o recoñecemento pola súa obra 'Materia' O galardón está dotado con 30.000 euros G24.gal 27/09/2023 14:41...